ཞི་ཅིན་ཕིང་གིས་ཀྲུང་ཁ་ཕྱོགས་གཉིས་པོས་དངོས་སྒྲུབ་མཉམ་ལས་བྱེད་རྒྱ་ཆེ་རུ་གཏོང་བ་དང་མཉམ་ལས་ཐད་ཀྱི་མི་མངོན་པའི་ནུས་པ་སྔོག་འདོན་གང་ལེགས་བྱས་ནས་ནུས་རྒྱུ་ནུས་ཁུངས་དང་།ཚན་རྩལ་གསར་གཏོད།མཁའ་ཐོག་འགྲིམ་འགྲུལ།དངུལ་རྩའི་ཞབས་ཞུ།དེང་རབས་ཞིང་ལས།གཙང་བཟོ་ལག་རྩལ་སོགས་ཁྱབ་ཁོངས་སུ་མཉམ་ལས་ཀྱི་བཀྲག་མདངས་འཚེར་ས་སྔར་བས་མང་པོ་གཏོད་དགོས།ཀྲུང་གོ་ཕྱོགས་ཀྱིས་སྟོབས་ཤུགས་ལྡན་པའི་ཀྲུང་གོའི་ཁེ་ལས་ཁ་ན་ཏར་མ་འཇོག་བྱེད་པར་འགྲོ་རྒྱུར་རྒྱབ་སྐྱོར་བྱེད་འདོད་ཡོད་ལ་ཁ་ན་ཏའི་ཁེ་ལསརྒྱུད་གཅིག་ལམ་གཅིགའཛུགས་སྐྲུན་ནང་ཧུར་ཐག་ཞུགས་རྒྱུར་དགའ་བསུ་ཡང་ཞུ་རྒྱུ་ཡིན།ཀྲུང་ཁ་རྒྱལ་ཁབ་གཉིས་པོའི་མི་དམངས་དབར་ལ་སྲོལ་རྒྱུན་གྱི་མཛའ་གྲོགས་འབྲེལ་བ་ཟབ་མོ་ཡོད།ཕྱོགས་གཉིས་པོས་སློབ་གསོ་དང་།རིག་གནས།ཡུལ་སྐོར།ལུས་རྩལ་སོགས་ཁྱབ་ཁོངས་ཀྱི་སྤེལ་རེས་དང་མཉམ་ལས་ལ་ཤུགས་སྣོན་བརྒྱབ་ནས་ཀྲུང་ཁ་མཛའ་གྲོགས་སྔར་བས་མི་སེམས་སུ་ཟུག་པར་བྱེད་དགོས།ཕྱོགས་གཉིས་པོས་ལོའི་ཀྲུང་ཁའི་ཡུལ་སྐོར་ལོའི་ལས་དོན་ལེགས་པར་སྤེལ་དགོས།ཀྲུང་གོ་ཕྱོགས་ཀྱིས་ལོའི་དགུན་དུས་ཨོ་རྩལ་འགྲན་ཚོགས་གྲབས་གཉེར་བྱེད་པའི་བརྒྱུད་རིམ་ནང་ཁ་ན་ཏ་ཕྱོགས་ཀྱི་སྔོན་ཐོན་ཉམས་མྱོང་དཔྱད་གཞིར་འཛིན་འདོད་ཡོད།ཕྱོགས་གཉིས་པོས་གནམ་གཤིས་འགྱུར་ལྡོག་སོགས་ཁྱབ་ཁོངས་གལ་ཆེན་དང་དེ་བཞིན་ཕྱོགས་མང་སྒྲོམ་གཞིའི་ནང་གི་མཐུན་སྦྱོར་དང་མཉམ་ལས་ལ་ཤུགས་སྣོན་བརྒྱབ་ནས་ཀྲུང་ཁའི་འཐབ་ཇུས་རོགས་ཟླའི་འབྲེལ་བའི་གོ་དོན་རྒྱུན་ཆད་མེད་པར་འཐུས་སྒོ་ཚང་དུ་གཏོང་དགོས་ཞེས་བསྟན་གནང་བ་རེད།